Ελληνικές βουλευτικές εκλογές 2019

μικρογραφία|Ψηφοδέλτια και παραβάν σε εκλογικό τμήμα
μικρογραφία|227x227px|Ψηφοδέλτια βουλευτικών εκλογών 2019

Οι ελληνικές βουλευτικές εκλογές του 2019 διεξήχθησαν στις 7 Ιουλίου. Ήταν πρόωρες εκλογές, οι οποίες προκηρύχθηκαν από την κυβέρνηση του Αλέξη Τσίπρα, μετά την ήττα του κυβερνώντος κόμματος στις ευρωεκλογές και στις αυτοδιοικητικές εκλογές του ίδιου έτους. Για τη διεξαγωγή των εκλογών, στήθηκαν 21.185 βασικά εκλογικά τμήματα και 295 ειδικά εκλογικά τμήματα ετεροδημοτών.

Πρώτο κόμμα ήλθε η Νέα Δημοκρατία με ποσοστό 39,85% και 158 έδρες, δεύτερο κόμμα ο Συνασπισμός Ριζοσπαστικής Αριστεράς με 31,53% και 86 έδρες, τρίτο κόμμα το Κίνημα Αλλαγής με 8,10% και 22 έδρες, τέταρτο κόμμα το Κομμουνιστικό Κόμμα Ελλάδας με 5,30% και 15 έδρες, πέμπτο κόμμα η Ελληνική Λύση με 3,70% και 10 έδρες και έκτο κοινοβουλευτικό κόμμα το Μέτωπο Ευρωπαϊκής Ρεαλιστικής Ανυπακοής με 3,44% και 9 έδρες. Η κατανομή των εδρών έγινε με το σύστημα της ενισχυμένης αναλογικής.

Η συμμετοχή ανήλθε στο 57,78% και η αποχή στο 42,22%, επί των εγγεγραμμένων ψηφοφόρων.Υπουργείο Εσωτερικών - Αποτελέσματα εθνικών εκλογών 2019

Την επόμενη ημέρα, 8 Ιουλίου, ο Πρόεδρος της Δημοκρατίας Προκόπης Παυλόπουλος έδωσε στον πρόεδρο της Νέας Δημοκρατίας Κυριάκο Μητσοτάκη εντολή σχηματισμού κυβέρνησης.Εντολή σχηματισμού κυβέρνησης στον Μητσοτάκη, 8.7.2019, 11:17 www.lifo.gr Ο Κυριάκος Μητσοτάκης ορκίστηκε πρωθυπουργός την ίδια ημέρα,Ορκίστηκε πρωθυπουργός ο Μητσοτάκης , 8/7/2019, 13:22μμ, newsbreak.gr ενώ τα μέλη της κυβέρνησης ορκίστηκαν στις 9 Ιουλίου.Ορκίστηκε η νέα κυβέρνηση – Το υπουργικό συμβούλιο του Κυριάκου Μητσοτάκη, 9/7/2019, ert.gr

 Πλαίσιο εκλογών 
Η εκλογή μελών για τη Βουλή των Ελλήνων γίνεται με άμεση, καθολική και μυστική ψηφοφορία κάθε τέσσερα χρόνια.Βουλή των Ελλήνων: Σύνταγμα-Άρθρο 51Βουλή των Ελλήνων: Σύνταγμα-Άρθρο 53 Για τις βουλευτικές εκλογές η Ελληνική επικράτεια χωρίζεται σε 59 εκλογικές περιφέρειες.

Δικαίωμα ψήφου για την εκλογή βουλευτών έχουν όλοι οι Έλληνες πολίτες υπό τις εξής προϋποθέσεις: έχουν συμπληρώσει το 17ο έτος της ηλικίας τους (μέχρι τις 31 Δεκεμβρίου του έτους των εκλογών), είναι εγγεγραμμένοι σε εκλογικό κατάλογο δήμου της χώρας και δεν έχουν στερηθεί το δικαίωμα του εκλέγειν.Υπουργείο Εσωτερικών: Βουλευτικές εκλογές - Ενδιαφέρουν τον πολίτη Η άσκηση του εκλογικού δικαιώματος είναι υποχρεωτική.

Εκλόγιμοι είναι οι Έλληνες πολίτες που έχουν συμπληρώσει το 25ο έτος της ηλικίας του κατά την ημέρα της εκλογής και έχουν τη νόμιμη ικανότητα του εκλέγειν.Υπουργείο Εσωτερικών: Βουλευτικές εκλογές - Ενδιαφέρουν τους υποψηφίους

Ο αριθμός των βουλευτών για όλη την επικράτεια ορίζεται σε 300. Από αυτούς, οι 288 εκλέγονται στις εκλογικές περιφέρειες, ενώ οι υπόλοιποι δώδεκα εκλέγονται ενιαία σε ολόκληρη την επικράτεια.Υπουργείο Εσωτερικών: Βουλευτικές εκλογές - Ενδιαφέρουν τους συνδυασμούς

Το σύστημα εκλογής των μελών της Βουλής των Ελλήνων σε αυτές τις εκλογές είναι η ενισχυμένη αναλογική. Από τις 300 έδρες, οι 250 κατανέμονται με βάση το αναλογικό σύστημα. Στο κόμμα, που συγκέντρωσε το μεγαλύτερο αριθμό έγκυρων ψηφοδελτίων στο σύνολο της επικράτειας, παραχωρούνται, επιπλέον των εδρών που λαμβάνει, 50 ακόμη έδρες. Η επιπλέον παραχώρηση 50 εδρών γίνεται, επίσης, σε συνασπισμό συνεργαζόμενων κομμάτων, εφόσον ο μέσος όρος της δύναμης των κομμάτων που τον απαρτίζουν, είναι μεγαλύτερος από τη δύναμη του αυτοτελούς κόμματος, που συγκέντρωσε το μεγαλύτερο αριθμό έγκυρων ψηφοδελτίων.Νόμος 3636/08 - Εκλογή βουλευτών

Για να εισέλθει στη Βουλή ένα κόμμα χρειάζεται να συγκεντρώσει στην επικράτεια ποσοστό εγκύρων ψηφοδελτίων τουλάχιστον 3% του συνόλου των εγκύρων ψηφοδελτίων που έλαβαν στην επικράτεια όλοι οι εκλογικοί σχηματισμοί. Η κοινοβουλευτική πλειοψηφία επιτυγχάνεται με ένα κόμμα ή συνασπισμό κομμάτων που κερδίζει τουλάχιστον τις μισές συν μία έδρα από το σύνολο των εδρών (151 από τις 300).

 Ιστορικό 
 Πολιτικό πλαίσιο 

Στις εθνικές εκλογές του Σεπτεμβρίου του 2015, παρά το γεγονός ότι η κυβέρνηση Τσίπρα σύναψε νέο πρόγραμμα στήριξης της ελληνικής οικονομίαςΤα βασικά χαρακτηριστικά του Μνημονίου 3 – Η απόφαση της Συνόδου Κορυφής και παρά τη διάσπαση που υπέστη στο εσωτερικό του,Κόμμα Λαφαζάνη με 25 βουλευτές ο ΣΥ.ΡΙΖ.Α. κατάφερε να αναδειχθεί νικητής των εκλογώνΥπουργείο Εσωτερικών: Αποτελέσματα βουλευτικών εκλογών Σεπτεμβρίου 2015 και να σχηματίσει κυβέρνηση συνασπισμού με τους Ανεξάρτητους Έλληνες, με πρωθυπουργό τον Αλέξη Τσίπρα.Νέα συγκυβέρνηση ΣΥΡΙΖΑ με ΑΝΕΛ

Τρία χρόνια αργότερα, τον Αύγουστο του 2018 έληξε ο μηχανισμός οικονομικής στήριξης της χώρας,Πόσο «καθαρή» μπορεί να είναι η έξοδος από το μνημόνιο; αλλά με πολυετή επιτήρηση.Η οκταετία που κατέληξε στην κόκκινη γραβάτα, ΓΙΩΡΓΟΣ ΠΑΓΟΥΛΑΤΟΣ*Τσίπρας: Η έξοδος από τα μνημόνια εγγυάται ένα καλό καλοκαίρι

Τον Ιανουάριο του 2019, η κυβέρνηση έφερε προς κύρωση στη Βουλή των Ελλήνων τη Συμφωνία των Πρεσπών,Στη Βουλή η συμφωνία των Πρεσπών η οποία είχε υπογραφεί επτά μήνες πριν μεταξύ της Ελλάδας και της πρώην Γιουγκοσλαβικής Δημοκρατίας της Μακεδονίας και αφορούσε το ζήτημα της ονομασίας της δεύτερης.Πρέσπες: Υπεγράφη η συμφωνία για το ονοματολογικό Όλα τα κόμματα της αντιπολίτευσης, καθώς και οι Ανεξάρτητοι Έλληνες, τάχθηκαν κατά της συμφωνίας. Το γεγονός αυτό, επέφερε κυβερνητική κρίση, με αποτέλεσμα την αποχώρηση των ΑΝ.ΕΛ. από την κυβέρνηση.Καμμένος: Οι ΑΝΕΛ αποχωρούν από την κυβέρνηση Ωστόσο, η κυβέρνηση κατάφερε να λάβει ψήφο εμπιστοσύνης, καθώς εκτός από τους βουλευτές του ΣΥ.ΡΙΖ.Α., την κυβέρνηση υπερψήφισαν ανεξάρτητοι βουλευτές που είχαν προηγουμένως διαγραφεί από το Ποτάμι και τους ΑΝ.ΕΛ.Βουλή: Με 151 «ναι» έλαβε ψήφο εμπιστοσύνης η κυβέρνηση

 Ευρωεκλογές και αυτοδιοικητικές εκλογές 

Στις 26 Μαΐου 2019, διενεργήθηκαν οι ευρωεκλογές και οι εκλογές για τον α' γύρο της τοπικής αυτοδιοίκησης του 2019. Στις ευρωεκλογές ο ΣΥ.ΡΙΖ.Α. ηττήθηκε από το κόμμα της αξιωματικής αντιπολίτευσης, λαμβάνοντας 23,75% έναντι 33,12% της Νέας Δημοκρατίας, γεγονός που ώθησε τον Έλληνα Πρωθυπουργό να θεωρήσει ότι δεν είχε τη λαϊκή νομιμοποίηση να συνεχίσει να κυβερνά μέχρι το τέλος της τετραετίας, σε μία αρκετά κρίσιμη περίοδο για την ελληνική οικονομία.

 Προκήρυξη εκλογών 
Η προκήρυξη των εκλογών πραγματοποιήθηκε περίπου 3,5 μήνες νωρίτερα από τη λήξη της προβλεπόμενης θητείας της κυβέρνησης Τσίπρα.

Το βράδυ των ευρωεκλογών, μετά την ήττα του κυβερνώντος κόμματος, ο πρωθυπουργός Αλέξης Τσίπρας ανακοίνωσε τη διεξαγωγή πρόωρων βουλευτικών εκλογώνΠρόωρες εκλογές ανακοίνωσε ο Τσίπρας μετά τη βαριά ήττα. Στις 10 Ιουνίου επισκέφθηκε τον Πρόεδρο της Δημοκρατίας, Προκόπη Παυλόπουλο, για να του ζητήσει την πρόωρη διάλυση της Βουλής, επικαλούμενος την «παρατεταμένη προεκλογική περίοδο» των επόμενων μηνών και την επίπτωση που πιθανώς θα είχε στην ελληνική οικονομία. Ο Πρόεδρος της Δημοκρατίας έκανε δεκτό το αίτημά τουΤσίπρας σε Παυλόπουλο : Ζητώ διάλυση της Βουλής και εθνικές εκλογές. Με Προεδρικό Διάταγμα, το οποίο εκδόθηκε και θυροκολλήθηκε την επόμενη ημέραΘυροκολλήθηκε το Προεδρικό Διάταγμα: Εκλογές στις 7 Ιουλίου , διαλύθηκε η Βουλή της ΙΖ΄ Περιόδου της Προεδρευόμενης Δημοκρατίας και προκηρύχθηκαν εκλογές για τις 7 Ιουλίου 2019, ημέρα Κυριακή.

Τα 20 κόμματα που συμμετείχαν στις Ελληνικές βουλευτικές εκλογές 2019, με το σύνολο των υποψηφίων ανά εκλογική περιφέρεια καθώς και τα ψηφοδέλτια επικρατείας, περιλαμβάνονται στην επίσημη ανακήρυξη από τον Άρειο Πάγο.

 Δημοσκοπήσεις 

Οι δημοσκοπήσεις τον μήνα πριν τις εκλογές έδειχναν πρώτη τη ΝΔ με ποσοστά από 34-39,5%, δεύτερο το ΣΥΡΙΖΑ με 22-27,5%, τρίτο κόμμα το ΚΙΝΑΛ με ποσοστά από 6-8% και τέταρτο το ΚΚΕ 3,8-6,6%.

Το exit poll έδινε ΝΔ 38-41%, ΣΥΡΙΖΑ 29-32%, ΚΙΝΑΛ 7-9%, ΚΚΕ 5-6%, ΜέΡΑ25 2,8-3,8%, Χρυσή Αυγή 2,7-3,4%, Ελληνική Λύση 3,5-4,5%.

 Αποτελέσματα 
+Σύνοψη αποτελεσμάτων βουλευτικών εκλογών 7ης Ιουλίου 2019 300px|κέντροΚόμμαΕπικεφαλήςΨήφοιΈδρεςΑριθμός% ±  %Αριθμός± Νέα ΔημοκρατίαΚυριάκος Μητσοτάκης2.251.61839,85158 Συνασπισμός Ριζοσπαστικής ΑριστεράςΑλέξης Τσίπρας1.781.05731,5386 Κίνημα Αλλαγής1Φώφη Γεννηματά457.6238,1022 Κομμουνιστικό Κόμμα ΕλλάδαςΔημήτρης Κουτσούμπας299.6215,3015 Ελληνική ΛύσηΚυριάκος Βελόπουλος209.2903,70 align="center" 10 align="center"  Μέτωπο Ευρωπαϊκής Ρεαλιστικής ΑνυπακοήςΓιάνης Βαρουφάκης194.5763,44 align="center" 9 align="center"   Χρυσή ΑυγήΝίκος Μιχαλολιάκος165.6202,930 Πλεύση ΕλευθερίαςΖωή Κωνσταντοπούλου82.7861,47 align="center" 0 align="center"  Ένωση ΚεντρώωνΒασίλης Λεβέντης70.1781,240 Δημιουργία, ξανά!Θάνος Τζήμερος41.6310,740 Ενιαίο Παλλαϊκό ΜέτωποΑγροτικό Κτηνοτροφικό Κόμμα Ελλάδας2Δημήτρης ΚαζάκηςΒάκης Τσιομπανίδης28.3130,500 Αντικαπιταλιστική Αριστερή Συνεργασία για την Ανατροπή3διοικούσα επιτροπή23.2390,410 Λαϊκή ΕνότηταΝίκος Χουντής15.6120,280 Ελλήνων ΣυνέλευσιςΑρτέμης Σώρρας14.0790,25 align="center" 0 align="center"  Κομμουνιστικό Κόμμα Ελλάδας (μ-λ)4διοικούσα επιτροπή7.7600,140 Μ-Λ Κομμουνιστικό Κόμμα Ελλάδας4διοικούσα επιτροπή2.7060,050 Εργατικό Επαναστατικό Κόμμα-Τροτσκιστές3Σάββας Μιχαήλ1.7190,030 Οργάνωση Κομμουνιστών Διεθνιστών Ελλάδαςδιοικούσα επιτροπή1.5760,030 Ανεξάρτητοι υποψήφιοι align="center" 4720,01 align="center" 0 Συν...φωνία Πολιτικών Κομμάτων5διοικούσα επιτροπή510,00 align="center" 0 align="center"  Έλληνες Οικολόγοι6Δημοσθένης Βεργής00,00 align="center" 0 align="center"   Σύνολο 5.649.527  100  300   Έγκυρα 5.649.527  97,92  Άκυρα 77.477  1,34  Λευκά 42.640  0,74  Ψήφισαν 5.769.644  57,78  Αποχή 4.192.719  42,22  Εγγεγραμμένοι 9.984.934    (+48.652)  Πηγή: Υπουργείο Εσωτερικών Σημειώσεις: 

+ ↓ 158 86 22 15 10 9      

+Τα μεγαλύτερα και μικρότερα ποσοστά ανά κόμμαΚόμμαΜεγ. ποσοστό%Μικ. ποσοστό% Νέα ΔημοκρατίαΚαστοριά50,23Β2' Αθηνών29,69 Συνασπισμός Ριζοσπαστικής ΑριστεράςΗράκλειο43,22Λακωνία19,63 Κίνημα ΑλλαγήςΡοδόπη21,94Α' Πειραιά4,94 Κομμουνιστικό Κόμμα ΕλλάδαςΣάμος14,47Ξάνθη2,19 Ελληνική ΛύσηΦλώρινα7,27Λευκάδα1,30 Μέτωπο Ευρωπαϊκής Ρεαλιστικής ΑνυπακοήςΧανιά4,85Ροδόπη1,38 Χρυσή ΑυγήΧαλκιδική5,26Άρτα1,50

 Στατιστικά των αποτελεσμάτων 
+Φύλο βουλετώνΕπαγγέλματα βουλευτώνΑνανέωση της βουλήςΜέση ηλικία βουλευτών ανά κόμμαΜόλις το 21,65% των βουλευτών που εκλέχτηκαν ήταν γυναίκες. Το μόνο κόμμα στο οποίο γυναίκες βουλευτές πλειοψηφούν είναι το ΜέΡΑ25 με 5 γυναίκες έναντι 4 αντρών βουλευτών.Στην νέα βουλή 69 βουλευτές δηλώνουν δικηγόροι, 31 γιατροί, 30 μηχανικοί, 30 δημοσιογράφοι και 29 ακαδημαϊκοί.Σε σχέση με την προηγούμενη βουλή, το 52,3% των εδρών ανανεώθηκε, δηλαδή εκλέχτηκαν νέοι βουλευτές. Αντίθετα, το 47,6% των βουλευτών συμμετείχαν και στη  προηγούμενη κοινοβουλευτική περίοδο.Κατά μέσο όρο, νεαρότερους βουλευτές έχει το ΜέΡΑ25, και γηραιότερους το ΚΚΕ. Ο γηραιότερος βουλευτής είναι ο Βασίλης Βασιλικός του ΣΥΡΙΖΑ, ενώ η νεότερη βουλευτής είναι η Μαρία Απατζίδη του ΜέΡΑ25.

 Δείτε επίσης 
 Κατάλογος Ελλήνων βουλευτών (2019)
 Κυβέρνηση Κυριάκου Μητσοτάκη 2019

 Παραπομπές 

 Εξωτερικοί σύνδεσμοι 
 Υπουργείο Εσωτερικών - Αποτελέσματα εθνικών εκλογών 2019

Κατηγορία:Ελληνικές βουλευτικές εκλογές
Κατηγορία:Εκλογές του 2019